Jeg har aldrig undersøgt definitionen af ordet "stalking."
Men loven siger, det er to eller flere uønskede kontaktforsøg.
Og jeg søgte nok en uønsket kontakt.
De ville ikke have kontakt med mig, men jeg ville ikke lytte.
HVERT ÅR REGISTRERES DER OVER TRE MILLIONER STALKINGHÆNDELSER I USA
KUN SYV PROCENT AF STALKERNE BLIVER TAGET I VARETÆGT
Han kunne være blevet stoppet, men det blev han ikke.
Han gentog det samme mønster igen og igen.
Han kunne have dræbt mig mange gange.
Jeg er blevet sigtet for 13 forbrydelser i mit liv,
men kun blevet dømt for fem.
Jeg slipper altid fra det.
Jeg havde det i tankerne, og jeg overbeviste mig selv om,
jeg kunne slippe af sted med alt.
EN NETFLIX-SERIE
Jeg vil hellere anses som morder end som en stalker.
Jeg ville mærke spændingen ved, at hun følte sig overvåget.
Hvem som helst kan blive stalker.
Det er kun bussemandssnak.
Jeg er ikke lige så tosset.
ADFÆRDSMØNSTER
JEFFERSON CITY, MISSOURI
JEFFERSON CITY FÆNGSEL
Jeg havde ikke ret til at gøre, hvad jeg gjorde.
Jeg kunne have gjort mange ting anderledes.
I sidste ende handler det om mine valg.
Jeg valgte at reagere på en bestemt måde.
Jeg forstod det måske ikke dengang, men jeg forstår det nu.
Mit navn er Daniel Thompson. Jeg blev sigtet for grov stalking i 2008.
Bare jeg kunne gå tilbage og lytte til dem, der sagde:
"Hey! Glem hende. Kom nu!"
Bare jeg havde lyttet.
Jeg voksede op i det nordøstlige Kansas ude på landet.
Alle kendte hinanden og hinandens børn.
Det var en livsstil, hvor ingen låste deres døre,
og der var ingen problemer.
Jeg havde ikke særlig mange venner.
Jeg havde svært ved at omgås folk,
fordi jeg ikke stolede på dem.
Jeg var vist 12 eller 13, da jeg endelig fik konstateret GUA.
Gennemgribende udviklingsforstyrrelse, som er på det autistiske spektrum.
Men jeg voksede op i et godt hjem.
SOM 17-ÅRIG MØDTE DANIEL THOMPSON ANGIE PÅ EN SOMMERLEJR
HUN VAR 15 ÅR GAMMEL
Angie var livlig.
Hun var glad og udadvendt.
Hun smilede, hver gang jeg så hende.
Desuden havde hun grønne øjne, og jeg kan godt lide grønne øjne.
Men hendes stedfar fandt ud af, hvor gammel jeg var,
hun var 15, og jeg var 17,
og han sagde: "Der er for stor forskel. Vent et år."
Og jeg ringede til hende året efter.
Hun var forbavset, fordi der var gået et år,
og hun blev glad, da hun fik mit opkald.
Jeg mødte Daniel under mit første år i high school.
Han var min første rigtige kæreste.
Mit navn er Angelyn, og jeg har overlevet stalking.
Jeg havde talt med Daniel i telefonen og fortalt ham, hvor jeg boede.
Og før jeg vidste af det, kom der en bil kørende, og det var ham.
Jeg havde aldrig mødt nogen,
som jeg kun havde talt med, og så dukkede de bare op.
Jeg var meget glad for ham.
Da vi mødtes, var der ikke noget usædvanligt.
Det var bare et normalt forhold i starten,
men efterhånden som tiden gik, blev han mere kontrollerende.
Han kunne ringe midt om natten.
Hvis han ikke selv kunne få fat i mig eller få en ven til det,
så dukkede han bare op.
Til sidst var han der konstant og hele tiden,
så mine forældre begyndte
at sætte regler for, hvornår han måtte være der.
Han krøb ind ad hundelemmen i min mors og fars hus,
og så vågnede jeg ved, at han stod bøjet over mig
og viftede med en dollarseddel for at vække mig.
Dengang troede jeg, at det var kærlighed.
Nu ved jeg godt, det ikke er det,
men på det tidspunkt nød jeg at få al den her opmærksomhed.
Han vil være sammen med dig og passe på dig og alt det der.
Jeg syntes ikke, at det var underligt dengang.
FIRE ÅR SENERE BLEV ANGIE OG DANIEL GIFT OG STARTEDE EN FAMILIE SAMMEN
Angie og jeg fik tre drenge sammen.
Vi flyttede til St. Joe, Missouri, hvor hendes familie boede.
Vi var virkelig lykkelige.
Men vi gjorde begge to dumme ting.
For vi var unge, og jeg kunne lide at rende rundt,
og det gjorde jeg. Jeg blev tit ude hele natten.
Det førte til spændinger og skænderier.
Det fik mig til sidst til at se rødt.
Volden startede med små ting.
Jeg måtte ikke sove i sengen, når han var gal,
så han sparkede mig ud og ned på gulvet.
Eller også blev han vred og smed med ting.
Han skubbede til mig og den slags,
men det blev gradvist værre og værre.
Han slog mig i hovedet oven på håret,
hvor man ikke kan se blå mærker,
og han kvalte mig med puder.
Det nåede til det punkt, hvor jeg trak gardinerne fra i stuen,
og jeg skrev "hjælp" på ruden
i håbet om, at nogen ville se det og komme.
HJÆLP
Men ingen kom.
Det her er bare for at vise, hvor små de var på den tid.
Det er min ældste, og så er det Dans og mit…
Vores første barn.
Da jeg så billederne igennem,
var næsten hvert billede forbundet med et negativt…
Med et negativt minde.
Det her billede er fra lejligheden.
Det er min lille dreng,
og jeg var gravid i den periode.
En dag troede jeg, jeg hørte en lyd et sted i lejligheden.
Jeg kom hen for enden af gangen, og der stod han.
Han kom ind ad den her dør.
Min søn sov i det her værelse i sin vugge.
Jeg kom løbende fra soveværelset
og nåede ind til vuggen for at tage ham op.
Og da jeg kom hen til døren, havde han fat i mig.
Han kvalte mig.
Og han kvalte mig så voldsomt…
Jeg kan huske, jeg tabte min søn,
og at jeg sank i knæ, og alt blev sort.
Da jeg endelig kom til mig selv, havde han fat i mit hår
og trak mig ud i køkkenet,
hvor han satte en slagterkniv mod min hals.
Der var mange af den slags episoder.
Han kommer ind, banker mig og går.
Du ringer til politiet, men han er allerede væk.
EFTER FLERE VOLDSEPISODER FIK ANGIE UDSTEDT ET TILHOLD
DETTE FORBØD THOMPSON ENHVER ADGANG TIL FAMILIENS HJEM
Der er ingen beskyttelse med et tilhold.
Det er kun et stykke papir.
Han kom tilbage.
Han fandt mig altid. Det nyttede ingenting.
Han lå under en bil.
En gang lå han under et skrivebord på arbejdet.
Han vidste, hvor jeg var.
Hvis han ikke vidste det, fandt han altid ud af det.
Jeg tror, han stalkede mig, fordi han så mig som sin ejendel.
Jeg var hans. Han havde total kontrol over mig.
EFTER TRE ÅR FLYGTEDE ANGIE TIL ET KRISECENTER FOR KVINDER
TRE MÅNEDER SENERE MØDTE HUN EN NY PARTNER OG FLYTTEDE IND MED HAM
Jeg mødte Brandon.
Og vi flyttede ind i et hus sammen med børnene.
Men jeg vidste, det ikke var slut.
Jeg prøvede alt for at redde ægteskabet.
Så fandt jeg ud af, hun havde fundet en anden,
og det kunne jeg ikke tolerere.
Hvordan kunne hun det?
Vi har børn sammen.
Jeg tænkte hele tiden…
"Jeg slår hende ihjel.
Jeg ender med at slå hende ihjel."
KORT EFTER DE FLYTTEDE IND SAMMEN,
BLEV POLITIET KALDT TIL ANGIE OG BRANDONS BOPÆL
En aften var vi derhjemme,
og så hørte vi nogen gå på linoleumsgulvet i køkkenet.
Der var en meget lang gang,
og Brandon så Dans skulder.
Vi vidste, han var der.
Jeg tændte for min mobiltelefon, og han hørte det.
Det tog ham et øjeblik, men så gik han ud ad fordøren.
Politiet ankom.
Men han var væk.
Da de gennemsøgte kælderen,
fandt de en taske og nogle handsker.
Jeg havde en blok med køkkenknive på køkkenbordet,
og der manglede en stor køkkenkniv.
Det får mig til at tro, at han var der den nat med et formål.
THOMPSON BLEV FUNDET I NÆRHEDEN I BESIDDELSE AF KNIVEN
HAN BLEV ANHOLDT OG SIGTET FOR INDBRUD
Jeg husker, jeg blev meget vred.
For da han brød ind i huset, fandt de handsker og en taske.
Han blev sigtet for indbrud, fordi han tog en kniv,
men det er mere end et indbrud.
Han kunne have dræbt mig. Han havde tydeligvis hensigten,
og hvis han havde nået det, ville jeg ikke være her.
Man gjorde ikke nok.
I NOVEMBER 2000 BLEV THOMPSON IDØMT OTTE ÅRS FÆNGSEL FOR INDBRUD
Jeg var vred på hende.
Det brændte hul i mig ligesom syre.
Jeg håndterer ikke følelser særlig godt på grund af min GUA.
Jeg vidste, det var forkert, men jeg var ligeglad.
For jeg havde det dårligt,
og jeg var nødt til at handle for at mindske smerten.
Det var derfor, jeg brød ind i huset og tog kniven.
Jeg ville skade hende.
Og hvis jeg var nået langt nok, ville jeg have krydset den grænse.
Men da jeg kun fik otte år, tænkte jeg…
"Det er intet."
THOMPSON AFSONEDE SYV ÅR, HVOREFTER HAN BLEV PRØVELØSLADT
Da jeg kom ud af fængslet, lagde jeg det bag mig.
Jeg slettede Angie fra min hukommelse.
KORT EFTER SIN LØSLADELSE STARTEDE THOMPSON ET FORHOLD TIL JENNIFER
Jeg mødte Jennifer online.
Og vi klikkede med det samme.
Hun kom fra et voldeligt og virkelig slemt forhold.
Et mareridt.
Så vi forstod hinanden ret godt og følte et tæt bånd.
Hun var intelligent og alenemor.
Og når nogen har så stort et ansvar,
og deres prioriteter er på plads, så tiltrækker det mig.
Vi boede lidt hver for sig.
Jeg gjorde ting for hendes børn.
Jeg spillede ligesom den rolle,
og senere flyttede jeg ind med hende.
Men så begyndte hun
at blive dominerende i forholdet.
Og jeg fungerer ikke så godt, når folk dominerer mig.
Jeg kan ikke lide at blive kommanderet med.
Og…
Vi havde et skænderi, og så flyttede jeg ud.
Og jeg lod min vrede…
…og mine tillidsproblemer komme til udtryk.
Jennifer, jeg vil undskylde for det, der skete i går aftes.
Jeg hader dig ikke, okay?
Jeg elsker dig. Hej.
Jeg tror, det skyldes…
Jeg har svært ved at løsrive mig fra en, som jeg har følelsesmæssige bånd til.
Jennifer, tal med mig, okay?
Der sker ikke noget ved at tale.
Kom nu.
Det kan jeg ikke håndtere.
Du skal tage telefonen.
Hold op med det pis, og hold op med at være en sæk.
Hvis jeg kan afslutte et forhold på en voldelig måde,
så kan jeg måske løsrive mig fra de følelsesmæssige bånd.
Jeg kommer nu og venter foran huset.
DEN 25. FEBRUAR 2008 RYKKEDE POLITIET UD EFTER ET NØDOPKALD FRA JENNIFER
Klokken 1.30 den 25. februar
modtog vi et opkald angående et indbrud.
Det var ikke første gang, vi rykkede ud til den bopæl.
Jeg er Scott Hendrickson.
I 2008 var jeg patruljebetjent i Bolivar, Missouri.
Ofret fortalte os, at det individ, der var brudt ind i hendes hus,
var hendes tidligere partner.
Hun gav os navnet Daniel Thompson.
For mig var det mest bekymrende ved situationen,
at han blev ved med at komme igen.
Det var flere gange på samme dag og flere dage om ugen.
Jeg havde aldrig set nogen være så hårdnakket.
Længere fremme til højre ligger det hus, hvor Daniel Thompson brød ind.
Da vi ankom hertil, var hun i en tilstand af chok.
Hun kunne knap nok tale.
Han sad oven på hende, da han vækkede hende fra hendes søvn.
Han holdt en kniv mod hendes hals og havde hånden for hendes mund.
Der opstod hurtigt en slåskamp.
Under denne slåskamp slap han kniven
og kvalte hende med begge hænder.
Hun fik fat i kniven og stak ham med den.
Efter det flygtede han til fods.
Jeg fandt ham kort tid efter
liggende sammenkrøllet på fortovet
bag en stor gastank.
Vi ringede efter en ambulance.
Han kom på en båre og blev kørt til det lokale hospital.
SAMME NAT BLEV THOMPSON ANHOLDT
OG SIGTET FOR GROV STALKING OG VOLDELIGT OVERFALD
Vi fik ham, fordi han var såret.
Ellers havde han dræbt hende.
Når en person bliver ved på den måde,
er det et klart udtryk for, han ikke har tænkt sig at stoppe.
DEN 16. NOVEMBER 2009 ERKLÆREDE THOMPSON SIG SKYLDIG I STALKING OG GROFT OVERFALD
HAN FIK EN BETINGET DOM OG BLEV LØSLADT
Jeg mener ikke, en betinget dom er passende her.
Thompson brød ind i Jennifers hus.
Han kvalte hende og truede hende med en kniv.
Han burde være blevet stillet til ansvar og straffet
og ikke være blevet løsladt.
ORGANISATION MOD VOLD I HJEMMET OG SEXOVERGREB
Jeg hedder Matthew Huffman.
Jeg er ledende informationschef
ved Missouris organisation mod vold i hjemmet og sexovergreb.
MATTHEW HUFFMAN HAR GENNEMGÅET THOMPSONS SAGSMAPPE
VEDRØRENDE ANGIE OG JENNIFER
Da jeg kiggede på Thompsons historik i forhold til mishandling og stalking
af Jennifer og Angie,
så lagde jeg især mærke til, at det er den samme type adfærd,
han udviser over for dem begge, hvilket er et mønster.
Det begynder med chikanerende opkald.
Han holder øje med, hvor de kvinder, han har et forhold til, befinder sig
og dukker konstant uopfordret op.
Det involverer kvælning af en slags.
Det involverer en kniv mod halsen.
Den kniv er et element, der gentager sig gang på gang
i hans voldelige adfærd.
Og ofte vil disse voldelige adfærdsmønstre
fortsætte med at eskalere.
Og derfor tror jeg ikke,
at prøveløsladelser burde anses for at være en løsning.
Medmindre man sætter nogle meget strenge vilkår,
konstant overvåger personen,
konstant arbejder med vedkommende for at identificere og rette
deres voldelige adfærdsmønstre,
så vil det ikke hverken forbedre eller løse problemet.
Thompson har psykiske problemer, der absolut skal adresseres.
Folk fortjener hjælp med det.
Men psykisk sygdom er på ingen måde en undskyldning for voldelig adfærd.
Vi taler ofte om genopbygning og rehabilitering.
Jeg vil ikke sige, at det aldrig virker, men for at det skal virke,
skal de voldsudøvende personer ønske det.
De skal erkende deres handlinger og ønske en bedring.
Han har aldrig vist, at han har forstået sin adfærd.
Så hvis Thompson bliver prøveløsladt,
ville jeg være meget bekymret for hans tidligere ofre.
Men jeg ville også være bekymret for enhver anden person,
han kan finde sammen med i et forhold.
Hvis han får chancen, vil han uden tvivl gentage
og eskalere i den vold.
Giv mig dit fornavn.
POLITIETS FORHØRSARKIV
Hvornår mødte du Daniel?
FORHØRSLOKALE OPTAGET
For tre måneder siden.
Hvordan mødtes I?
Online.
TO ET HALVT ÅR EFTER EPISODEN MED JENNIFER
RYKKEDE POLITIET I ST. CLAIR COUNTY UD TIL ET INDBRUD
Jeg hedder Mike Crocker.
I 2010 var jeg efterforsker ved St. Clair Countys politi.
Jeg har ikke været her siden.
Det rusker op i nogle minder.
Da jeg ankom, blev vi mødt af en kvinde,
som var hysterisk. Hun skreg og var helt ustyrlig.
Der var blod overalt.
Der lå en mand på sengen med et stiksår i brystet.
Kvinden fortalte os, at nogen kom ind og dræbte
den person, hun lå i sengen med.
KVINDEN, DER ØNSKER AT FORBLIVE ANONYM,
BLEV FØRT TIL ST. CLAIRS POLITISTATION FOR AT BLIVE AFHØRT
Var han din kæreste?
Ham, der lå død ved siden af mig?
Jeg har lige mødt ham.
Okay.
-Hvad er hans fornavn? -James.
Og hans efternavn?
Vail. V-A-I-L.
Under afhøringen forklarede hun, det var ekskæresten, Daniel Thompson,
som brød ind i huset og dræbte James Vail.
Da du gik i seng,
var døren til huset låst?
Ja, jeg låste døren.
James dobbelttjekkede den.
Hvor længe efter du gik i seng,
skete det her?
Det virkede ikke så længe.
Jeg er ikke sikker.
Hørte du noget?
Nej, jeg hørte ikke noget.
Okay.
Han må have været derude.
Han må have holdt øje med os.
Han stak ham nok med min kniv.
Han er psykopat.
Hun fortalte, hun havde været i et forhold med Thompson,
men det gik hurtigt ned ad bakke.
Han var meget hidsig
og blev vred, da hun slog op med ham.
Han havde stalket og truet hende,
siden de slog op.
Han holdt øje med, hvor hun var, og hvem hun var sammen med.
Hun var bange for ham.
Politiet var blevet kaldt til hendes bopæl to eller tre gange.
Vi havde talt med ham, fordi han havde været der med en kniv
i dagtimerne før det her drab.
Da han var hos jer, sagde han så noget til James?
Sagde han: "Jeg stikker dig ned, dit svin.
Hold dig fra min kvinde."
Nej, han stirrede bare på ham,
og man kunne ikke se nogen farve i Dans øjne.
Jeg ved ikke, om det er, fordi han er sindssyg, men…
Åh gud.
Han var rasende.
Jeg tænkte: "Han vil se blod."
THOMPSON BLEV ANHOLDT OG TILTALT FOR DRABET PÅ JAMES VAIL
Jeg var i et forhold med hende, og hun løj for mig.
Og jeg kan ikke lide at blive løjet for.
Hun var målet.
Jeg anede ikke, den fyr ville være der.
Jeg vidste ikke, hvem han var,
eller at de så hinanden.
Jeg kendte ikke hans navn.
Men da jeg kom ind, var han der bare.
Og så er der et virvar af følelser.
Tankerne ræser bare derudaf, og lige pludselig så…
Så mærker man det her sus, og du tænker:
"Fuck det." Sådan var det.
Men fordi der var kulsort derinde,
så fejlbedømte jeg afstanden
og ramte ham i stedet.
Jeg har en sommerfugl.
James' drab kunne have været undgået.
Thompson blev løsladt mange gange i de år,
hvor han overfaldt og stalkede kvinder.
Og al den stalking, han har udøvet, skulle resultere i det her.
Jeg hedder Bonnie Vail, og jeg er mor til James Raymond Vail,
der blev dræbt af Daniel Thompson.
Jeg elsker dig.
James havde en fantastisk personlighed.
Han var meget sprudlende og entusiastisk.
Jeg talte med ham den dag, og han sagde:
"Mor, jeg hygger mig.
Jeg har mødt nogle flinke folk, og vi hygger os."
Han lød virkelig glad.
Og det var hans sidste ord til mig.
James' død gjorde mig så vred.
Jeg ville vide mere om Thompson, for jeg ville se,
om han havde udøvet vold og stalking før.
Jeg begyndte at lede på internettet,
i offentlige arkiver og avisudklip.
Og jeg fandt flere sager om ham.
Hver gang havde han brugt kniv, havde stalket og var brudt ind,
og så indså jeg, det var et mønster.
Han havde fået en lang række advarsler,
men de lod ham gå hver gang.
Jeg syntes, at alle skulle vide det. Det var ikke en engangsforbrydelse,
og jeg ville ikke give op, før min stemme blev hørt.
Jeg kunne ikke sørge, før den her mand kom bag tremmer.
Han må ikke komme ud.
I OKTOBER 2011 KOM DANIEL THOMPSON FOR RETTEN FOR DRABET PÅ JAMES VAIL
HAN BLEV FUNDET SKYLDIG I UAGTSOMT MANDDRAB
OG AFVENTEDE SIN DOM I OTTE UGER
Jeg husker, at jeg fulgte sagen, og at jeg var meget vred.
Det skulle ikke være nået dertil.
Den aften, han brød ind i mit hus, havde han knive.
Og Brandon kunne have været James.
Jeg synes, at når nogen gør sådan noget,
så skal deres baggrund tages med,
fordi det viser et mønster.
Jeg vidste, jeg var nødt til at hjælpe.
Jeg tog kontakt til anklageren.
Jeg fortalte dem, hvem jeg var, og hvad jeg havde været igennem.
Hun ville have os til at stå frem under hans domsafsigelse.
DEN 15. DECEMBER 2011 VIDNEDE ANGIE UNDER THOMPSONS DOMSAFSIGELSE
Jeg kan huske, at jeg gik op til skranken,
og at han stirrede på mig med sine stikkende øjne,
som om han var virkelig rasende,
men jeg tøvede ikke.
Jeg vidste, at hvis jeg talte, så ville han komme i fængsel.
EFTER ANGIES VIDNEUDSAGN BLEV THOMPSON IDØMT EN LIVSTIDSDOM
DOMMEN INDEBÆRER EN MAKSIMAL AFSONING PÅ 30 ÅR
DET BETYDER, AT HAN VIL KUNNE PRØVELØSLADES I 2034
EFTER AT HAVE AFSONET 23 ÅR
Jeg synes ikke, det er en rimelig dom.
Jeg forstår ikke, hvordan man kan begå
sådan en forbrydelse,
få livstid og så blive prøveløsladt.
Det er forkert.
Jeg ved godt, han måske ikke kommer ud,
men det betyder også, han måske gør det.
Og jeg er bekymret for de ofre, der er stået frem.
For hvis han kommer ud, er han ældre.
Han har intet hjem, intet job, ingen bil og ikke noget liv.
Det vil gøre ham gal.
Så hvis han kommer ud, tror jeg, at det bliver farligt.
THOMPSONS TIDLIGERE OFRE KAN INDSENDE OPLYSNINGER,
DER VIL TAGES I BETRAGTNING AF PRØVELØSLADELSESNÆVNET
Det var i 2010.
Tidligere samme år i marts havde han overfaldet en kvinde.
Fordi hun sagde nej, brændte han hendes lejlighed.
Bonnie og jeg er meget tætte.
Tragedien bragte os sammen,
og hendes historie begynder der, hvor min historie endte.
Jeg leder konstant efter noget, som jeg kan bruge,
når tiden nærmer sig for at vise dem,
at han er en fare for samfundet og ikke burde komme ud.
Han skal forblive fængslet, for han fik livstid.
Men i USA og Missouri er det ikke livstid.
Det er måske 25 år.
At løslade ham tidligt er forkert.
Der vil komme nye ofre.
Det vil der, for han stopper ikke.
Han er ikke blevet stoppet.
Angie er min nemesis til den dag, jeg dør.
Jeg troede virkelig, at jeg var færdig med hende,
men hun dukkede op igen.
Jeg tror aldrig, hun vil lade mig være.
Jeg tror måske, hun blev bange.
Hun glemmer aldrig den nat,
og jeg tror, hun har levet i frygt.
Jeg hader hende ikke.
Jeg…
Jeg bærer ikke nag til hende, for hun var…
…mit livs kærlighed.
Jeg sårede hende.
Jeg lever stadig med det, og jeg tænker på hende. Jeg mener…
De siger, at det første ægteskab er det, man altid vil have tilbage.
Jeg vil gerne have det tilbage,
men jeg ved, det aldrig kommer til at ske.
AL KOMMUNIKATION PÅ OMRÅDET ER UNDERLAGT LYD/VIDEOOVERVÅGNING
I ved ikke, hvordan det er at dræbe.
Det er ikke ligesom det, man ser på film.
Det vil hjemsøge dig, og du glemmer det aldrig.
Jeg er ikke stolt af det, jeg gjorde.
Jeg fordømmer det.
Jeg tager ansvar for mine valg.
Jeg bebrejder aldrig andre for mine valg.
Men jeg vil have folk til at tro på, at man kan ændre sig over tid.
Jeg vil ikke have, at folk hader mig…
Du ved…
Jeg er et menneske og ikke et dyr.
Hvis Dan hævder, at han er en anden, fordi han har gået på kursus,
har fundet Gud eller har forandret sig af sig selv,
så skal man ikke tro på ham.
Hvis han ville forandre sig, havde han gjort det for længe siden.
Jeg tror, han siger det, han siger, for at manipulere systemet.
Jeg tror, han vil omformulere ting og rekonstruere ting
for at få systemet til at se ham sådan, som han gerne vil ses.
Men han er ikke en anden.
Jeg ved, han vil gøre det igen, hvis han kommer ud.
Der er et mønster, og det mønster er ikke blevet brudt.
Og det er vigtigt, at alle ser det.
Tekster af: Rikke Schultz